stanford-oval/wikipedia huggingface dataset:
אנה ואן דר ברחן
קריירה > תחילת הדרך (2012–2013) > 2012

ב-2012, הצטרפה ואן דר ברחן לקבוצת סנרג'רס ליידיס.
היא סיימה במקום ה-8 ברונדה ון פלנדרן לנשים, וסיימה במקום ה-11 במרוץ החד יומי, האלה - בויזינגן. במרוץ הלה פלש וואלון, הגיע כ־55 שניות לאחר המנצחת, אווילין סטיבנס.
היא סיימה במקום ה-5 באליפות הולנד בנגד שעון, 1:36 אחרי אלן ואן דייק המנצחת. באליפות הולנד במקצה הכביש, סיימה במקום ה-9. היא התחרתה בג'ירו רוסה, וסיימה במקום ה-22 הכללי והחמישי בדירוג הצעירות. ההישג הטוב ביותר שלה היה מקומה ה-11 בקטעים 9 ו6. לאחר מכן, התחרתה ואן דר ברחן בטור דה ברטיין. ואן דר ברחן נתנה במרוץ הזה תצוגת תכלית, כאשר ניצחה 3 קטעים מתוך 4 אפשריים, ביניהם קטע נגד שעון. היא ניצחה את הדירוג הכללי, דירוג המאיצות ודירוג הרוכבות הצעירות.
בטור דה למוסייה, ניצחה את הקטע השני שהיה נגד שעון קבוצתי, וסיימה במקום ה-5 הכללי. באליפות העולם שהתרחשה במדינתה, הולנד, סיימה 5 את מקצה הכביש. ובמקצה נגד השעון הגיעה במקום ה-11.
קריירה > 2013

את 2013 התחילה ואן דר ברחן במקום ה-8 במרוץ האומלופ הט ניוסבלה והמקום ה-6 בלה סאמין. היא הגיעה במקום ה-15 במרוץ האומלופ ון הט הגלאנד, ו-11 במרוץ הרונדה ון דרנט. לאחר מכן, הגיעה במקום 7 במרוץ הרונדה ון פלנדרן. היא סיימה את עונת הקלאסיקות עם מקום 4 בלה פלש וואלון.
היא סיימה 5 בפסטיבל לוקסמבורגיוס. ורביעית במרוץ החד יומי, בוולס רנטל היל.
ואן דר ברחן נבחרה שוב לג'ירו רוסה, הישגה הטוב ביותר במרוץ היה המקום ה-6 בקטע ה-4, ובסופו של דבר סיימה במקום ה-18 הכללי. היא השתתפה במרוץ הטורינגה - רונדפארט, וסיימה 4 כללית. במרוץ הקטעים, טרופי ד'אור, סיימה במקום ה-2. באליפות העולם, במקצה נגד השעון הקבוצתי, הגיעה קבוצתה במקום ה-9 הכללי. ובמקצה הכביש הגיעה במקום ה-4, 33 שניות אחרי מריאנה ווס המנצחת.
קריירה > ראבובאנק ליב (2014–2016) > 2014

קבוצה סנרג'רס נסגרה, ובשל כך, הצטרפה ואן דר ברחן לקבוצת ראבובאנק. היא סיימה במקום ה-6 ברונדה ון פלנדרן, אך בסוף אפריל, רשמה ניצחון גדול כאשר ניצחה את מרוץ הדווארס דור דה ווסטהוק, לאחר שברחה לקבוצה המרכזית וניצחה בפער של 12 שניות ממנה. ואן דר ברחן ניצח את מרוץ הפסטיבל לוקסמבורגיוס, וסיימה 7 במרוץ הבוולס רנטל ו4 במרוץ הדוראנגו - דוראנגו. באליפות הולנד בנגד שעון, סיימה במקום ה-5. אך במקצה הכביש סיימה רק במקום ה-42. היא השתתפה בפעם השלישית ברצף בג'ירו רוסה וסיימה במקום ה-3 הכללי, כשמריאנה ווס מנצחת. היא ניצחה את הטור של נורווגיה ואת הקטע הראשון במרוץ. בטור של בלגיה, ניצחה את הקטע הרביעי והאחרון, ואת דירוג מלך ההר, וסיימה 2 כללית.
קריירה > ראבובאנק ליב (2014–2016) > 2015 (ניצחון בג'ירו רוסה)

את 2015 פתחה עם ניצחון באומלופ הט ניוסבלד.
היא סיימה 2 במרוץ הלה סאמין, וסיימה 5 בסטראדה ביאנקה. בטרופאו אלפרדו בינדה, סיימה שלישית, לאחר שהפסידה לליזי דייגנן ולפולין פרן פרבו בספרינט. וסיימה 3 ברונדה ון פלנדרן. בטור של אנרגיוואטש, ניצחה את קטע הפרולוג ואת הקטע ה-4. ואן דר ברחן המשיכה בכושר המעולה שלה, כאשר ניצחה את מרוץ ה-לה פלש וואלון ואת פסטיבל לוקסמבורגיוס. במשחקים האירופיים בבאקו, זכתה במדליית ארד, לאחר שהפסידה לאלנה אמיאליוסיק, וקטרזינה ניואדומה בספרינט. וניצחה את אליפות הולנד בנגד שעון. בחודש יולי, רשמה ואן דר ברחן הישג שיא כאשר ניצחה את מרוץ הג'ירו רוסה ואת הקטע השמיני במרוץ. בנוסף לכך, ואן דר ברחן סיימה שנייה בדירוג המטפסות (אחרי פלאביה אוליביירה) והמאיצות (אחרי מייגן גוארנייר). ואן דר ברחן המשיכה בכושר הטוב וניצחה גם את מרוץ הלה קורס בי טור דה פראנס, ואת דירוג המטפסים בטור של בלגיה וגם את הקטע ה-3. באליפות העולם שנערכה בריצ'מונד, זכתה במדליית הכסף גם במקצה הכביש וגם במקצה נגד השעון.
קריירה > ראבובאנק ליב (2014–2016) > 2016 (אלופה אולימפית)

ואן דר ברחן סיימה במקום ה-5 במרוץ הסטראדה ביאנקה, רביעית ברונדה ון דרנט, ושישית בטרופאו אלפרדו בינדה. היא ניצחה את המרוץ החד יומי, סלברדה אומלופ ון דן ייסלדטה, ואת הפלש וואלון. היא סיימה שלישית בג'ירו רוסה, אך זכתה במקצה הכביש במשחקים האולימפיים בריו. לאחר שביחד עם אמה יוהאנסון, ואליסה לונגו בורג'יני, תפסה את מארה אבוט שהובילה את המרוץ ב-200 המטרים האחרונים. הרבה מעמידים את הזכייה במדליית הזהב של ואן דר ברחן עם סימן שאלה, מפני שאנמניק ואן ולוטן, שהייתה המועמדת הבכירה לניצחון ואף הובילה את המרוץ, התרסקה ופרשה.
במקצה נגד השעון, זכתה במדליית הארד. באליפות אירופה היא זכתה במדליית הכסף במקצה נגד השעון, אך במדליית הזהב במרוץ הכביש.
קריירה > בוולס - דולמנס (2017 - 2020) > 2017 (ניצחון שני בג'ירו רוסה, ובלייז' - בסטון - לייז', מרוץ אמסטל גולד, ולה פלש וואלון)

ואן דר ברחן עזבה את ראבובאנק לטובת בוולס, וסיימה במקום ה-2 בטור הילטי אגינג. בחודש אפריל, ניצחה את מרוץ האמסטל גולד, לה פלש וואלון, ואת הלייז'-בסטון-לייז'. היא ניצחה את הטור של קליפורניה, וסיימה 3 באליפות הולנד בנגד שעון ו-8 באליפות הולנד בכביש. היא ניצחה את מרוץ הג'ירו רוסה בפעם השנייה, לאחר שהקדימה את אליסה לונגו בורג'יני ב1:03 דקות. באליפות העולם, סיימה במקום ה-2 וזכתה במדליית הכסף במקצה נגד השעון, לאחר שרק אנמניק ואן ולוטן הקדימה אותה, ב־12 שניות. ובמקצה הכביש סיימה במקום ה-8.
קריירה > בוולס - דולמנס (2017 - 2020) > 2018

גם את 2018 פתחה ואן דר ברחן בצורה מוצלחת, כאשר ניצחה את מרוץ הסטראדה ביאנקה ואת מרוץ הרונדה ון פלנדרן. היא ניצחה את הפלש וואלון, את הלייז'-בסטון-לייז', ואת מרוץ דורנאגו-דורנאגו. ואן דר ברחן המשיכה בכושר הטוב שלה, כאשר סיימה שנייה בלה קורס בי טור דה פראנס. באליפות העולם, זכתה במדליית הכסף בנגד שעון באליפות העולם באינסבורק. אך לאחר ארבעה ימים, זכתה במדליית הזהב במרוץ הכביש לאחר שהקדימה את אמנדה ספרט, שזכתה במדליית הכסף, בפער של יותר מ3:40 דקות ובכך הפכה ואן דר ברחן לאלופת העולם בפעם הראשונה.
קריירה > בוולס - דולמנס (2017 - 2020) > 2019

ואן דר ברחן ניצחה בפעם החמישית ברצף במרוץ הפלש וואלון. וניצחה גם בטור של קליפורניה. בג'ירו רוסה, ניצחה את הקטע ה-9 וסיימה במקום ה-2 הכללי, אך בפער גדול של 3:45 ממנצחת המרוץ, אנמיק ואן פלוטן. בלה קורס בי טור דה פראנס, סיימה במקום ה-10. בסוף אוגוסט ניצחה במרוץ החד-יומי גרנד פרי דה פלואה (צר') לאחר בריחת יחיד.
הערות שוליים

↑  Nigel Wynn 2016-08-07T19:35:04Z, Anna van der Breggen wins Rio 2016 Olympics women's road race; Lizzie Armitstead fifth, cyclingweekly.com, ‏2016-08-07
| --- | --- |
בקרת זהויות :  GND: 1236929055  ISNI: 0000 0005 0276 8432  VIAF: 1689162669407555500003   WorldCat (עם VIAF): 1689162669407555500003 
ואן דר ברחן רוכבת בלה קורס בי טור דה פראנס 2015.
ואן דר ברחן בריו 2016
ואן דר ברחן, בפודיום של לה פלש וואלון, לצד מנצח המרוץ של הגברים, ז'וליאן אלאפיליפ
מעכבי האנזים Dipeptidyl Peptidase IV

מעכבי האנזים Dipeptidyl Peptidase IV (מעכבי DPP-IV) הם משפחה של תרופות לטיפול בסוכרת מסוג 2, שנקראות גם הגליפטינים, על שם הסיומת של כל אחת מהן (גליפטין gliptin). התרופה הראשונה שיצאה לשוק היא סיטאגליפטין שאושרה לשימוש על ידי ה-FDA בשנת 2006.
מנגנון הפעולה

מבין ההורמונים שמופרשים מהמעי, אחד ההורמונים שנקרא אינקרטין מופרש בתגובה למזון (בעיקר פחמימות) שמגיע למעי. האינקרטינים הם הורמונים שמגרים הפרשת אינסולין ותורמים להפרשת אינסולין כתלות ברמות הגלוקוז בדם. קיימים מספר הורמונים אינקרטיניים והידועים בהם הם GIP ו-GLP-1. זמן מחצית החיים של GLP-1 הוא קצר מאוד (כ-5 דקות) משום שהוא עובר פירוק על ידי האנזים DPP-IV. אנזים זה מהווה את אתר הפעולה של התרופות המעכבות אותו. עיכוב פעילות האנזים DPP-IV על ידי הגליפטינים, מאריך את משך הפעילות של האינקרטינים ועוזר לאזן את רמות הגלוקוז בדם. בכך מושג איזון טוב יותר של מחלת הסוכרת.
שימוש ויעילות

תרופות מעכבות אנזים Dipeptidyl Peptidase IV (גליפטינים) יכולות להינתן לבד או בשילוב עם תרופות אחרות לטיפול בסוכרת. כשהן ניתנות לבד או עם מטפורמין. יעילות הגליפטינים נבדקה במספר רב של מחקרים קליניים. אך בסקירה שיטתית של Cochrane משנת 2020, כאשר נבדק הטיפול בסוכרת בגליפטינים בהשואה לטיפול במטפורמין, לא נמצאה ראיות להפחתת תמותה מכל סיבה, תופעות בריאות חמורות, תמותה קרדיווסקולרית, אוטם שריר לב לא קטלני, שבץ מוחי לא קטלני או מחלת כליות סופנית.
יעילותן מתבטאת ביתרונות הבאים:[דרוש מקור]
כמעט ואינן גורמות להיפוגליקמיה
בעלות השפעה נייטרלית על משקל גופם של המטופלים
יכולות לאזן את ההמוגלובין המסוכרר עד 1% הורדה בערך (הממוצע עומד על 0.74%)
ניתן להשתמש בהן גם במצבים של אי-ספיקת כליות כרונית
תופעות לואי

במטופלים שנוטלים תרופה נוספת אשר עלולה לגרום לסוכר נמוך בדם, כגון אינסולין או סולפונילאוריאה, דווח על שכיחות גבוהה של רמת סוכר נמוכה בדם (היפוגליקמיה) בעת נטילת תרופות מעכבות אנזים Dipeptidyl Peptidase IV (גליפטינים). תופעות לוואי שכיחות שדווחו כוללות אף סתום, נזלת, כאב גרון, שיעול, זיהום דרכי נשימה עליונות (אנ'), כאב ראש, שלשול, דלקת בדרכי השתן, רמות שומנים גבוהות בדם, עליה במשקל, עצירות, כאבי שריר-ושלד, עליה בחומצת שתן וסמני פגיעה בלבלב בבדיקות דם. סקירה משנת 2014 מצאה סיכון מוגבר לאי ספיקת לב עם סקסאגליפטין ואלוגליפטין, מה שגרם ל-FDA להוסיף ב-2016 אזהרות לתוויות התרופות הרלוונטיות. ב-2015, הזהיר מינהל המזון והתרופות האמריקני (FDA) כי תרופות לסוכרת מסוג 2 כמו סיטאגליפטין, סקסאגליפטין, לינגליפטין ואלוגליפטין עלולות לגרום לכאבי מפרקים שעלולים להיות חמורים ומשביתים. ה-FDA הוסיף אזהרה ואמצעי זהירות חדשים לגבי סיכון זה לתוויות של כל הגליפטינים. ניתוח-על משנת 2018 הראה ששימוש במעכבי DPP-4 היה קשור לסיכון מוגבר ב-58% לפתח דלקת לבלב חריפה בהשוואה לפלסבו או לאי-טיפול. מחקר תצפיתי שפורסם באותה שנה, מרמז על סיכון מוגבר לפתח מחלת מעי דלקתית (במיוחד, קוליטיס כיבית), המגיע לשיא לאחר שלוש עד ארבע שנים של שימוש וירידה בהמשך.
תרופות ממשפחת מעכבי DPP-IV

סיטאגליפטין (Sitagliptin) - הראשונה שיצאה לשוק ואושרה לשימוש ב-2006
וילדאגליפטין (Vildagliptin) - אושרה לשיווק באירופה ובישראל ב-2007
סאקסאגליפטין (Saxagliptin) - אושרה לשיווק בארצות הברית, באירופה ובישראל ב-2009
לינאגליפטין (Linagliptin) - אושרה לשיווק בארצות הברית, באירופה ובישראל ב-2011. יתרונה הוא בכך שאין צורך להפחית מינון שלה במצבים מתקדמים של מחלת כליה.
Anagliptin - אושרה לשיווק ביפן ב-2012 (לא משווקת בישראל)
Teneligliptin - אושרה לשיווק ביפן ב-2012 (לא משווקת בישראל)
Alogliptin - אושרה לשיווק בארצות הברית ב-2013 (לא משווקת בישראל)
Trelagliptin - אושרה לשיווק ביפן ב-2015 (לא משווקת בישראל)
Gemigliptin ו- Dutogliptin - נמצאות עדיין בשלבי מחקר
תרופות המשווקות בישראל

| שם גנרי בעברית | שם גנרי באנגלית | שם מסחרי בישראל | צורת מתן | מינונים | שם מסחרי של תכשיר המשלב את התרופה יחד עם מטפורמין |
| --- | --- | --- | --- | --- | --- |
| סיטאגליפטין | Sitagliptin | Januvia ג'נוביה | טבליות | 100 מ"ג 50 מ"ג   25 מ"ג  | Januet 50/1000mg, 50/850mg, 50/500mg ג'נואט Januet XR 100/1000mg, 50/1000mg, 50/500mg   |
| וילדאגליפטין | Vildagliptin | Galvus גאלבוס | טבליות | 50 מ"ג | Eucreas 50/1000mg, 50/850mg, 50/500mg  יוקריאס |
| סאקסאגליפטין | Saxagliptin | Onglyza אונגלייזה | טבליות | 50 מ"ג 25 מ"ג  | Kombiglyze 5/1000mg, 5/500mg, 2.5/1000mg |
| לינאגליפטין | Linagliptin | Trajenta טרג'נטה | כדורים | 5 מ"ג | Trajenta Duo 2.5/1000mg, 2.5/850mg, 2.5/500mg  טרג'נטה דואו |
הערות שוליים

↑  Filip Gnesin, Anne Cathrine Baun Thuesen, Lise Katrine Aronsen Kähler, Sten Madsbad, Bianca Hemmingsen, Metformin monotherapy for adults with type 2 diabetes mellitus, The Cochrane Database of Systematic Reviews 6, 2020-06-05, עמ' CD012906 doi: 10.1002/14651858.CD012906.pub2 (באנגלית)
↑  Francesco Salvo, Nicholas Moore, Mickael Arnaud, Philip Robinson, Emanuel Raschi, Fabrizio De Ponti, Bernard Bégaud, Antoine Pariente, Addition of dipeptidyl peptidase-4 inhibitors to sulphonylureas and risk of hypoglycaemia: systematic review and meta-analysis, BMJ (Clinical research ed.) 353, 2016-05-03, עמ' i2231 doi: 10.1136/bmj.i2231 (באנגלית)
1 2 3  בורינגר אינגלהיים ישראל בע"מ, טרג'נטה - עלון לצרכן, באתר מאגר התרופות - משרד הבריאות, ‏09/2022
↑  Center for Drug Evaluation and Research, FDA Drug Safety Communication: FDA adds warnings about heart failure risk to labels of type 2 diabetes medicines containing saxagliptin and alogliptin, FDA, 2019-02-09 (באנגלית)
↑  Center for Drug Evaluation and Research, FDA Drug Safety Communication: FDA warns that DPP-4 inhibitors for type 2 diabetes may cause severe joint pain, FDA, 2019-02-09 (באנגלית)
↑  Sean L. Zheng, Alistair J. Roddick, Rochan Aghar-Jaffar, Matthew J. Shun-Shin, Darrel Francis, Nick Oliver, Karim Meeran, Association Between Use of Sodium-Glucose Cotransporter 2 Inhibitors, Glucagon-like Peptide 1 Agonists, and Dipeptidyl Peptidase 4 Inhibitors With All-Cause Mortality in Patients With Type 2 Diabetes: A Systematic Review and Meta-analysis, JAMA 319, 2018-04-17, עמ' 1580–1591 doi: 10.1001/jama.2018.3024 (באנגלית)
↑  Devin Abrahami, Antonios Douros, Hui Yin, Oriana Hoi Yun Yu, Christel Renoux, Alain Bitton, Laurent Azoulay, Dipeptidyl peptidase-4 inhibitors and incidence of inflammatory bowel disease among patients with type 2 diabetes: population based cohort study, BMJ (Clinical research ed.) 360, 2018-03-21, עמ' k872 doi: 10.1136/bmj.k872 (באנגלית)
↑  חברת מרק שארפ ודוהם, ג'נוביה - עלון לצרכן, באתר מאגר התרופות - משרד הבריאות, ‏05/2023
↑  חברת מרק שארפ ודוהם, ג'נואט - עלון לצרכן, באתר מאגר התרופות - משרד הבריאות, ‏05/2023
↑  נוברטיס ישראל בע"מ, גאלבוס - עלון לצרכן, באתר מאגר התרופות - משרד הבריאות, ‏09/2022
↑  נוברטיס י שראל בע"מ, יוקריאס - עלון לצרכן, באתר מאגר התרופות - משרד הבריאות, ‏09/2022
↑  אסטרהזניקה, אונגלייזה - עלון לצרכן, באתר מאגר התרופות - משרד הבריאות, ‏10/2020
↑  בורינגר אינגלהיים ישראל בע"מ, טרג'נטה דואו - עלון לצרכן, באתר מאגר התרופות - משרד הבריאות, ‏05/2020
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
עיכוב האנזים DPP-IV גורם לעלייה ברמות האינקרטין GLP-1 ומכאן איזון טוב יותר של הגלוקוז בדם (לחצו על התמונה על מנת להגדילה)
בנדיקוט ננסי פפואני

| בנדיקוט ננסי פפואני> מצב שימור |
| --- | --- |
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: בנדיקוטאים
משפחה:: בנדיקוטיים
סוג:: בנדיקוט ננסי
מין:: בנדיקוט ננסי פפואני
שם מדעי
 Microperoryctes papuensis ‏לורי, 1952
תחום תפוצה


בנדיקוט ננסי פפואני (שם מדעי: Microperoryctes papuensis), הוא מין בנדיקוט קטן בסוג בנדיקוט ננסי שאנדמי למזרח גינאה החדשה. הוא תואר מדעית בשנת 1952 על ידי הממולוגית הבריטית אלינור מרי אורד לורי (Eleanor Mary Ord Laurie). משמעות שמו המדעי היא "חופר-כיס זעיר מפפואה".
מידע כללי

לבנדיקוט הפפואני גוף עגלגל ומקושת, ראש קצר וחרוטי ואף מחודד. אוזניו עגולות וקצרות, ועיניו ואפו קטנטנים. זנבו ארוך ודקיק, ובכפות ידיו ורגליו טפרים גדולים וחזקים שמשמשים אותו לחפירה באדמה. הפרווה של הבנדיקוט הפפואני קצרה וזיפית. צבעה הכללי חום-אפרורי או חום קפה בחלק העליון, וכתמתם או צהבהב קרמי בחלק התחתון. לאורך הגב יש פס עבה בצבע ערמוני, לצד פסים רוחביים קצרים בפלג הגוף האחורי. הראש מתאפיין בפס כהה על החרטום, משקפיים כהים סביב העיניים ולחיים וסנטר לבנבנים. חלקי הגוף החשופים ורודים. הזנב כהה בצידו העליון, ובהיר בצידו התחתון ובקצהו. אורך ראשו וגופו של הבנדיקוט הפפואני 20.5-17.5 סנטימטרים, אורך זנבו 15.8-14 סנטימטרים ומשקלו 145–184 גרם. הזכרים ככל הנראה גדולים במקצת מן הנקבות.
כפי שמרמז שמו, הבנדיקוט הפפואני אנדמי לחצי המזרחי של גינאה החדשה השייך לפפואה. טווח התפוצה שלו מוגבל לרכס אואן סטנלי בחצי האי זנב-ציפור, והוא חופף בחלקים מסוימים מהתפוצה לקרובו בנדיקוט ננסי מפוספס שכמעט כפול ממנו בגודלו. בית הגידול שלו מורכב מיער גשם טרופי ויער עננים ברום 2,650-1,200 מטר מעל פני הים.
אין מידע זמין אודות האקולוגיה של המין. ככל הנראה, הוא ניזון משלשולים, חרקים וזרעים, ובונה לעצמו קינים על אדמת היער הבוצית. הבנדיקוט מתרבה לאורך השנה ללא עונה קבועה. לבנדיקוטית 4 פטמות בכיס, אך לרוב נולד רק גור אחד בכל פעם.
מצב

הבנדיקוט הפפואני מסווג על ידי הרשימה האדומה של IUCN במצב השימור ללא חשש (LC), שכן למרות שטווח התפוצה קטן מ-20,000 קילומטרים רבועים, האוכלוסייה שלו גדולה ויציבה, ובית גידולו ההררי והבלתי נגיש מגן עליו במידה רבה מפני בירוא יערות וציד. הגודל הקטן שלו, הופך אותו לפחות פופולרי אצל הילידים המקומיים שמעדיפים לצוד את קרוביו הגדולים יותר (בנדיקוט ענק, בנדיקוט ראפראי ובנדיקוט קוצני). לא ידוע האם הבנדיקוט הפפואני מצוי באזורים מוגנים כלשהם.
הערות שוליים

↑  בנדיקוט ננסי פפואני באתר הרשימה האדומה של IUCN
א-רובע אל-ח'אלי

| --- | --- |
נוף חוליות א-רובּע אל-ח'אלי במבט מהחלל, 2005
נוף חוליות א-רובּע אל-ח'אלי במבט מהחלל, 2005
 מידע כללי
 סוג:  מדבר 
 נתונים ומידות
 אורך:  כ-1200 ק"מ
 רוחב:  כ-500 ק"מ
 שטח:  650 אלף קמ"ר
 מיקום
 גבולות:  ערב הסעודית, תימן, עומאן, איחוד האמירויות הערביות
 קואורדינטות:  20°N 50°E﻿ / ﻿20°N 50°E﻿ / 20; 50
 
    (למפת ערב הסעודית מוגדלת) ריאד ג'דה מכה אל-מדינה דמאם בוריידה ח'מיס מושייט איראן כווית עיראק ירדן יש. מצרים סודאן ארי. תימן עומאן איחוד האמיר.  ק. המ. הפ.  ים סוף א-רובע אל-ח'אלי(למפת ערב הסעודית רגילה) ריאד ג'דה מכה אל-מדינה דמאם בוריידה ח'מיס מושייט איראן כ. עיראק ירדן יש. מצ. סודאן ארי. תימן עומאן איחוד האמיר.  ק. המ. הפ.  ים סוף א-רובע אל-ח'אלי
 
א-רֻבּע אל-ח'אלי (בערבית: الربع الخالي, "הרֶבע הריק"; תעתיק מדויק: אלרֻבּע אלח'אלי) הוא אזור מדברי בדרום חצי האי ערב המהווה חלק מן המדבר הערבי ונחשב לימת החולות (erg) הרציפה הגדולה בעולם.
א-רובּע אל-ח'אלי משתרע על שטח של כ-600 אלף קמ"ר. רובו בגבולות ערב הסעודית ומיעוטו בתימן, בעומאן ובאיחוד האמירויות הערביות. האזור דמוי מלבן שאורכו כ-1200 ק"מ ורוחבו כ-500 ק"מ. גובהו במערב מגיע לכ-600 מ' מעל פני הים, והוא משתפל כלפי מזרח עד לגובה של כ-180 מ'. מדבר א-רובּע אל-ח'אלי שוכן באגן גאולוגי סדימנטרי (אנ'), הנתון בתוך הלוח הערבי, ופניו ברובם מכוסים בחוליות.
א-רובּע אל-ח'אלי הוא מהאזורים הצחיחים ביותר בעולם. הוא אינו מיושב, ואף לא נחקר במלואו. המסעות המתועדים הראשונים של בני אירופה בתוככי א-רובּע אל-ח'אלי היו אלה של ברטרם תומאס ב-1930 ושל סנט ג'ון פילבי (אנ') ב-1932. וילפרד תסיגר חצה את האזור פעמיים בשנים 1946–1950 ופרסם את רשמיו בספרו מ-1959 "חולות ערב" (אנ'). חציית מדבר א-רובּע אל-ח'אלי היא אתגר לספורטאים ולהרפתקנים המנסים לעבור בו בהליכה, ללא תמיכה חיצונית ובמשך זמן קצר ככל האפשר. מרוץ המכוניות ראלי דקר 2025 אמור לעבור בחלק ממרחב הרבע הריק.
מעריכים שבמרחביו טמונים מרבצי נפט וגז אדירים. ב-1948 התגלה בחלקו הצפון-מזרחי שדה הנפט הנחשב לגדול בעולם – שדה גוואר. שדות נפט וגז משמעותיים נמצאים בדרום-מזרח האזור בגבולות עומאן ואיחוד האמירויות, בהם שדה שייבה (אנ').
דרך האזור עובר כביש מהיר כביש 10.
מטופרולול

|  נתונים כימיים |
| --- | --- |
 מסה מולרית:  267.183444 יחידת מסה אטומית מאוחדת 
 בטיחות
 קטגוריית סיכון בהריון:  קטגוריית סיכון C (אוסטרליה), קטגוריית סיכון C 
 מזהים
 קוד ATC:  C07AB02 
 מספר CAS:  51384-51-1
 PubChem:  4171
 ChemSpider:  4027
 
נוסחה מבנית ללא סטריאוכימיה
מטופרולול (בלועזית: metoprolol) הידועה בשמה המסחרי לופרסור, היא תרופת מרשם רופא ממשפחת חוסמת קולטני β1 סלקטיביים (חוסמי בטא). היא משמשת לטיפול ביתר לחץ דם, תעוקת חזה עקב זרם דם חלש ללב, ובמקרים שבהם קצב הלב הוא גבוה באופן לא נורמלי. משמשת למניעת בעיות עתידיות בלב אחרי אוטם שריר הלב ולמניעת כאב ראש כתוצאה ממיגרנה. התרופה משווקת כתרופת מרשם הניטלת דרך הפה או בעירוי וורידי במרפאות. בדרך כלל התרופה ניתנת פעמיים ביום. התרופה קיימת במינונים שונים ומשווקת גם בטבליות בשחרור מושהה הניתנות פעם ביום. אפשר לשלב את המטופרולול עם הידרוכלורותיאזיד בטבלית אחת.
תופעות הלוואי הנפוצות הן נדודי שינה, עייפות, הרגשת התעלפות, ואי נוחות בבטן. מנות גדולות של התרופה יכולות להוביל להרעלה מסוכנת. הסכנה של התרופה להיריון עוד לא נשללה ומומלץ להימנע ממנה בשליש האחרון של ההריון עקב השפעתה על לב העובר, אך כנראה שהיא בטוחה בהנקה. חולים עם בעיות בכבד או אסתמה מצריכים תשומת לב יותר גבוהה בקשר לקבלת התרופה. כאשר מפסיקים את קבלת התרופה, צריך לעשות את זה בהדרגה בהוראת הרופא, כדי למנוע את הסכנה מבעיות בריאותיות אחרות.
התרופה מטופרולול נוצרה לראשונה ב 1969, והיא מופיעה ברשימת התרופות החיוניות של ארגון הבריאות העולמי, שהן התרופות הכי חשובות במערכת בריאות בסיסית. היא קיימת כתרופה גנרית. ב-2013, מטופרולול הייתה התרופה ה-19 ברשימת התרופות שניתנו כמרשם הכי הרבה בארצות הברית.
שימושים רפואיים

מטופרולול משמשת למספר מקרים, כולל יתר לחץ דם, תעוקת לב, אוטם שריר הלב, טכיקרדיה חדרית, אי-ספיקת לב, ומניעת כאבי ראש במיגרנה
טיפול באי-ספיקת לב
ליווי בטיפול של יתר פעילות של בלוטת התריס
תסמונת QT מוארך במיוחד לחולים באסתמה, כשהסלקטיביות של המטופרולול ל β1 מתערבת פחות עם תרופות האסתמה, שהן בדרך כלל תרופות אגוניסטיות לβ2 -קולטנים אדרנרגיים.
מניעת נסיגה של פרפור עליות.
בגלל הסלקטיביות של התרופה בחסימת קולטני β1 בלב, אז גם נותנים אותה כשימוש לא מוכח במקרים של חרדת ביצוע, חרדה חברתית, והפרעות חרדה אחרות.
תופעות לוואי נגדיות

תופעות לוואי, במיוחד בלקיחת מינונים גדולים, כוללות סחרחורת, התנמנמות, עייפות, שלשולים, חלומות מוזרים, אטקסיה, נדודי שינה, דיכאון ובעיות ראייה. היא גם יכולה להוריד זרם דם לידיים ולרגליים, שזה גורם לקור וחוסר תחושה, עישון יכול להחריף תופעה זו.
יש חלק מתופעות הלוואי שמומלץ לדווח עליהם כולל תסמיני ברדיקרדיה (האטה בקצב הלב אל מתחת ל-60 פעימות לב לדקה), תסמינים מתמשכים של סחרחורת, התעלפות ועייפות יוצאת דופן, שינוי צבע באצבעות הידיים והרגליים, חוסר תחושה \ עקצוץ \נפיחות של הידיים או הרגליים, תפקוד מיני לקוי, הפרעה בזקפה, איבוד שיער, שינויים נפשיים, דיכאון, קושי בנשימה, שיעול, דיסליפידמיה וצמא מוגבר. לקיחת התרופה עם אלכוהול יכולה לגרום לפריחות גוף קלות, לכן זה לא מומלץ.
אמצעי זהירות

מטופרולול יכולה להחריף תסמיני אי ספיקת הלב בחלק מהחולים, שעלולים לחוות כאב או אי נוחות בחזה, התרחבות בוורידי הצוואר, נשימה לא סדירה, דופק לב לא סדיר, קוצר נשימה, נפיחות בפנים, באצבעות, בכפות הרגליים, או הרגליים התחתונות, עלייה במשקל, וצפצוף.
התרופה הזו יכולה לגרום לשינויים ברמות הסוכר בדם או להעלים סימני רמת סוכר נמוכה, כמו דופק מהיר. היא גם יכולה לגרום לאנשים להיות פחות ערניים, דבר שיכול להיות מסוכן בנהיגה ובשימוש במכונות.
מינון יתר

מינונים גדולים של מטופרולול לתת לחץ דם חד, ברדיקרדיה, חמצת מטבולית, והתקפים. ניתן למדוד ריכוז דם או פלזמה על מנת לאשר דיאגנוזה של מינון יתר או הרעלה בחולה המאושפז, או כדי לסייע בחקירת סיבת המוות. רמת הפלזמה היא בדרך כלל פחות מ 200 μg/l לפי הממשל הטיפולי, אבל יכולה לנוע בין mg/l 1-20 בקורבני מינון יתר.
תכונות פיזיות

למטופרולול יש נקודת התכה נמוכה, הטרטרט בסביבות 120°C, והסטוקסנט בסביבות 136°C. מהסיבה הזו, המטופרולול תמיד מיוצרת כתמיסה מבוססת מלח, בגלל שקשה לעבוד עם תרופות בסביבה חרשתית. הבסיס החופשי שלה קיים כמוצק שעוי לבן, ומלח הטרטרט הוא יותר גבישי.
חומר המטופרולול הפעיל הוא או מטופרולול סטוקסנט או מטופרולול טרטרט (כש- 100 mg של מטופרולול טרטרט מקביל ל-95 mg מטופרולול סטוקסנט). הטרטרט הוא נוסחת פירוק מיידי, וסטוקסנט הוא נוסחת פירוק מוארך.
סטראוכימיה

Metoprolol מכיל stereocenter ומורכב משני enantiomers. זהו מרוץ, כלומר 1: 1 תערובת של (R) - ואת (S) - צורה:
| אננטיומרים של מטופרול |
| --- | --- |
  CAS-Nummer: 81024-43-3:   CAS-Nummer: 81024-42-2
ראו גם

יתר לחץ דם
חומצה טרטרית
חוסמי בטא
הערות שוליים

1 2  "Metoprolol". The American Society of Health-System Pharmacists. Retrieved Apr 21, 2014.
↑  Pillay (2012). Modern Medical Toxicology. Jaypee Brothers Publishers. p. 303. ISBN 9789350259658.
↑  "Prescribing medicines in pregnancy database". Australian Government. 3 March 2014. Retrieved 22 April 2014.
↑  Medical Toxicology. Lippincott Williams & Wilkins. 2004. p. 684. ISBN 9780781728454.
↑  "Metoprolol". The American Society of Health-System Pharmacists. Retrieved Apr 21, 2014.
↑  Carlsson, edited by Bo (1997). Technological systems and industrial dynamics. Dordrecht: Kluwer Academic. p. 106. ISBN 9780792399728.
↑  "WHO Model List of EssentialMedicines" (PDF). World Health Organization. October 2013. Retrieved 22 April 2014.
↑  "Top 100 Drugs for 2013 by Units Sold". http://www.drugs.com/. 2014-02. Retrieved 22 March 2015.
↑  "Metoprolol". The American Society of Health-System Pharmacists. Retrieved 3 April 2011.
↑  MERIT-HF Study Group (1999). "Effect of metoprolol CR/XL in chronic heart failure: Metoprolol CR/XL Randomised Intervention Trial in Congestive Heart Failure (MERIT-HF)". Lancet 353 (9169): 2001–2007. doi:10.1016/S0140-6736(99)04440-2. PMID 10376614.
↑  Geffner DL, Hershman JM (July 1992). "β-Adrenergic blockade for the treatment of hyperthyroidism". The American Journal of Medicine 93 (1): 61–8. doi:10.1016/0002-9343(92)90681-Z. PMID 1352658.
↑  Kühlkamp, V; Schirdewan, A; Stangl, K; Homberg, M; Ploch, M; Beck, OA (2000). "Use of metoprolol CR/XL to maintain sinus rhythm after conversion from persistent atrial fibrillation". J Am Coll Cardiol 36 (1): 139–146. doi:10.1016/S0735-1097(00)00693-8.
↑  "Metoprolol". Drugs.com
↑  "Metoprolol (Oral Route) Precautions". Drug Information. Mayo Clinic.
↑  Baselt R (2008). Disposition of Toxic Drugs and Chemicals in Man (8th ed.). Foster City, CA: Biomedical Publications. pp. 1023–1025.
↑  Cupp M (2009). "Alternatives for Metoprolol Succinate" (pdf). Pharmacist's Letter / Prescriber's Letter 25 (250302). Retrieved 2012-07-06.
↑  Rote Liste Service GmbH (Hrsg.): Rote Liste 2017 – Arzneimittelverzeichnis für Deutschland (einschließlich EU-Zulassungen und bestimmter Medizinprodukte). Rote Liste Service GmbH, Frankfurt/Main, 2017, Aufl. 57, ISBN 978-3-946057-10-9, S. 200.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.